พาณิชย์ ชงครม.คุมนำเข้ามะพร้าว 
ปล่อยแค่2ด่าน กรุงเทพฯ-แหลมฉบัง มั่นเกินร้อยดันราคาขยับขึ้นลูกละ5บาท,นายสนธิรัตน์ สนธิจิรวงศ์ รมว.พาณิชย์ เปิดเผยภายหลังการประชุมคณะกรรมการกลางว่าด้วยราคาสินค้าและบริการ (กกร.) ว่าที่ประชุมมีมติให้นำสินค้ามะพร้าว ทั้งมะพร้าวผล มะพร้าวแห้งและเนื้อมะพร้าวแห้ง เข้าสู่บัญชีสินค้าควบคุม ตาม พ.ร.บ.ว่าด้วยราคาสินค้าและบริการ พ.ศ.2542 โดยใช้มาตรการกำหนดให้การนำเข้ามะพร้าว สามารถนำเข้าได้จาก 2 ด่านเท่านั้น คือ ด่านกรุงเทพฯ และด่านแหลมฉบัง ส่วนในพื้นที่อื่นๆทั้งสะเดา จ.สงขลา, จ.สตูล, สุไหง-โกลก จ.นราธิวาส, จ.ชุมพร และ จ.สุราษฎร์ธานี ได้กำหนดปริมาณการขนย้ายภายในประเทศ ที่จะต้องขออนุญาต โดยหากเป็นมะพร้าวผล ต้องไม่เกิน 7 ตัน เนื้อมะพร้าวขาว ไม่เกิน 2.5 ตัน และเนื้อมะพร้าวแห้ง ไม่เกิน 1.5 ตัน หากเกินกว่านี้ต้องขออนุญาตก่อนการขนย้าย,การขึ้นบัญชีสินค้าควบคุม และควบคุมการขนย้าย เพื่อป้องกันลักลอบนำเข้ามะพร้าวมาในประเทศ ซึ่งเป็นสาเหตุหนึ่งที่ทำให้ราคามะพร้าวในประเทศลดลงมาก ส่วนการกำหนดพื้นที่เป้าหมาย 5-6 พื้นที่ที่ต้องขออนุญาตการขนย้าย หากจะขนย้ายเกินปริมาณที่กำหนดต้องขออนุญาต ถ้าไม่เกินก็ไม่ต้องขอ,ทั้งนี้ หลังจากนี้กระทรวงพาณิชย์จะเสนอเรื่องดังกล่าวให้คณะรัฐมนตรี (ครม.) พิจารณาเห็นชอบในเร็วๆนี้ จากนั้น กกร.จะออกประกาศขึ้นบัญชีเป็นสินค้าควบคุม เพื่อให้มีผลบังคับใช้ต่อไป โดยจะใช้มาตรการดังกล่าวเป็นระยะเวลา 7 เดือน หากผู้ใดฝ่าฝืนขนย้ายโดยไม่ขออนุญาต จะมีโทษจำคุกไม่เกิน 5 ปี หรือปรับไม่เกิน 100,000 บาท หรือทั้งจำทั้งปรับ คาดว่ามาตรการทั้งหมดจะทำให้ราคามะพร้าวในประเทศปรับตัวเพิ่มขึ้นได้ ล่าสุดราคามะพร้าวผลในประเทศขึ้นมาอยู่ที่ผลละ 5 บาทกว่า จากก่อนหน้านี้ผลละ 4 บาทกว่า.
นายสนธิรัตน์ สนธิจิรวงศ์ รมว.พาณิชย์ เปิดเผยภายหลังการประชุมคณะกรรมการกลางว่าด้วยราคาสินค้าและบริการ (กกร.) ว่าที่ประชุมมีมติให้นำสินค้ามะพร้าว
สนธิรัตน์ สนธิจิรวงศ์,มะพร้าว,ราคามะพร้าว,แหลมฉบัง,ราคาขึ้น